12.6.2023
RO
Jurnalul Oficial al Uniunii Europene
C 204/9
În plus, având în vedere noutatea MCM, BCE sugerează ca acestuia să i se acorde mai multă flexibilitate în ceea ce privește sfera activităților sale potențiale.
În acest sens, ar trebui introdusă o dispoziție care să permită, atunci când se consideră util, ca doi sau mai mulți membri ai MCM să convină să utilizeze cadrul MCM ca bază pentru efectuarea de analize transsectoriale cu privire la subiecte suplimentare de interes comun la nivel transsectorial și la nivelul Uniunii legate de compensarea centrală.
1.5.
Supravegherea CPC-urilor recunoscute din țări terțe BCE sprijină în general modificările care introduc mai multă proporționalitate în procesul de recunoaștere a CPCurilor din țări terțe, precum și modificările care asigură că ESMA primește în scopul activităților sale de supraveghere toate informațiile necesare de la CPC-urile de nivel 2 din țări terțe.
BCE sugerează clarificarea în continuare a sferei consultării băncii centrale de emisiune în legătură cu activitățile și procedurile de supraveghere referitoare la CPC-urile de nivel 2 din țări terțe.
În prezent, sfera acestei consultări este limitată la conformitatea CPC cu cele cinci domenii relevante din perspectiva unei bănci centrale de emisiune: marje, controlul riscului de lichiditate, garanții reale, decontare și acorduri de interoperabilitate (19).
În practică, conformitatea CPC-urilor cu aceste domenii poate face obiectul unor decizii formale luate de ESMA în conformitate cu anumite dispoziții (20), precum și a anumitor evaluări și proceduri specifice în materie de supraveghere ale ESMA și ale Comitetului de supraveghere pentru CPC.
În plus, domeniul cerințelor de marjă este reglementat de anumite dispoziții ale EMIR (21).
Este importantă consultarea băncii centrale de emisiune în ceea ce privește deciziile referitoare la examinarea modelelor, testele de rezistență și testările ex-post pentru validarea modelelor și parametrilor adoptați de CPC pentru calcularea cerințelor de marjă, a contribuțiilor la fondul de garantare, a cerințelor în materie de garanții reale și a altor mecanisme de control al riscului în temeiul EMIR (22).
Prin urmare, BCE recomandă concentrarea în continuare a sferei consultărilor băncilor centrale de emisiune asupra acestor cinci domenii, clarificând totodată tipul de acte ale ESMA cu privire la care ar trebui consultate băncile centrale de emisiune (de exemplu, prin includerea evaluărilor în materie de supraveghere).
În plus, sfera consultării ar trebui să includă toate dispozițiile EMIR relevante care împuternicesc ESMA să adopte o decizie sau să efectueze o evaluare în materie de supraveghere în aceste domenii.
2.
Actualizarea cerințelor prudențiale
2.1.
Modificări ale cerințelor privind CPC
2.1.1.
Cerințe de participare și segregare BCE salută propunerea de modificare a cerințelor de admitere stabilite de CPC-uri pentru membrii compensatori.
Caracteristicile specifice ale contrapărților nefinanciare în contextul compensării centrale sunt foarte relevante, în special având în vedere experiența recentă privind apelurile în marjă mari provocate de volatilitatea extrem de ridicată a piețelor.
Prin urmare, CPC-urile ar trebui să evalueze cu atenție profilul distinct de lichiditate al contrapărților nefinanciare înainte ca acestea să fie admise ca participanți direcți.
CPC-urile ar trebui să examineze în special măsura în care contrapărțile nefinanciare pot răspunde în timp util la potențiale creșteri ale cerințelor de marjă sau ale contribuțiilor la fondul de garantare, chiar în condiții de criză a pieței.
În plus, din motive de securitate juridică, în special interacțiunea dintre admiterea contrapărților nefinanciare ca membri compensatori în temeiul EMIR (23) și cerința ca o CPC să fie notificată ca sistem în conformitate cu Directiva 98/26/CE a Parlamentului European și a Consiliului (24) ar justifica precizări suplimentare.
Prin urmare, BCE sugerează că proiectele relevante de standarde tehnice de reglementare (25) ar trebui să precizeze elementele criteriilor de admitere pentru contrapărțile nefinanciare.
În plus, BCE propune adăugarea membrilor SEBC la lista autorităților care ar trebui consultate de ESMA în cursul elaborării acestor proiecte de standarde tehnice de reglementare.
(19) (20) (21) (22) (23) (24)
A se vedea articolele 41, 44, 46, 50 și 54 din EMIR.
A se vedea articolul 25 alineatul (2b) și articolul 25b alineatul (1) din EMIR.
A se vedea articolele 41 și 49 din EMIR.
A se vedea articolul 49 din EMIR; a se vedea punctul 2.3 din Avizul CON/2017/39.
A se vedea articolul 17 alineatul (4) din EMIR.
Directiva 98/26/CE a Parlamentului European și a Consiliului din 19 mai 1998 privind caracterul definitiv al decontării în sistemele de plăți și de decontare a titlurilor de valoare (JO L 166, 11.6.1998, p. 45).
(25) A se vedea articolul 1 punctul 29 litera (c) din regulamentul propus, care adaugă un nou alineat (7) la articolul 37 din EMIR.